CELEX: E2000P0003
Language: fi
Date: 2000-04-10 00:00:00
Title: EFTAn valvontaviranomaisen 10 päivänä huhtikuuta 2000 Norjan kuningaskuntaa vastaan nostama kanne (Asia E-3/00) (2000/C 165/07)

Avis juridique important

|

E2000P0003

Virallinen lehti nro C 165 , 15/06/2000 s. 0011 - 0011

EFTAn valvontaviranomaisen 10 päivänä huhtikuuta 2000 Norjan kuningaskuntaa vastaan nostama kanne(Asia E-3/00)(2000/C 165/07)EFTAn valvontaviranomainen, Rue de Trèves/Trierstraat 74, B-1040 Bryssel, on nostanut 10 päivänä huhtikuuta 2000 EFTAn tuomioistuimessa kanteen Norjan kuningaskuntaa vastaan. Kanteen esitti Peter Dyrberg, joka toimii EFTAn valvontaviranomaisen asiamiehenä.Kantaja pyytää, että tuomioistuimen olisi:1. julistettava, että soveltaessaan lainsäädäntöään siten, että sen nojalla kielletään sellaisten muissa ETA:n jäsenvaltioissa laillisesti valmistettujen ja markkinoille saatettujen maissihiutaleiden tuonti ja markkinoille saattaminen Norjassa, joihin on lisätty 100:aa grammaa kohti 1 milligramma tiamiinia, 1 milligramma riboflaviinia, 10 milligrammaa niasiinia ja 7 milligrammaa rautaa, Norjan kuningaskunta on laiminlyönyt Euroopan talousalueesta tehdyn sopimuksen 11 artiklan mukaiset velvoitteensa.2. määrättävä Norjan kuningaskunta maksamaan oikeuskäsittelystä aiheutuvat kustannukset.Oikeudellinen perusta ja taustatiedot sekä kanteen tueksi esitetyt oikeusseikkoja koskevat väitteet:- ETA-sopimuksen 11 artiklassa kielletään tuonnin määrälliset rajoitukset ja kaikki vaikutukseltaan vastaavat toimenpiteet, jollei tällainen toimenpide ole oikeutettu ETA-sopimuksen 13 artiklan nojalla,- hylkäämällä lupahakemuksen, joka koskee sellaisten maissihiutaleiden tuontia, joihin on lisätty 100:aa grammaa kohti 1 milligrammaa tiamiinia, 1 milligramma riboflaviinia. 10 milligrammaa niasiinia ja 7 milligrammaa rautaa, Norja on kanteen esittäjän mukaan laiminlyönyt Euroopan talousalueesta tehdyn sopimuksen 11 artiklan mukaiset velvoitteensa,- kantaja esittää, että tätä kieltoa ei voida perustella ETA-sopimuksen 13 artiklan nojalla kansanterveyteen liittyvien syiden perusteella, koska ei ole olemassa todisteita siitä, että vitaminoitu tuote muodostaisi uhkan terveydelle.